| "Knockin’ on Heaven’s Door"Bob Dylan |
| --- |
| Singlen "Knockin’ on Heaven’s Door" kansikuva |
| Singlen tiedot |
|  Albumilta | *Pat Garrett & Billy the Kid* |
|  Julkaistu | 1973 |
|  Tuottaja(t) | Gerald McCartan |
|  Tyylilaji | rock |
|  Kesto | 02.32 |
| Bob Dylanin muut singlet |
| "George Jackson"1971 | "Knockin’ on Heaven’s Door"1973 | "A Fool Such as I"1973 |

"**Knockin’ on Heaven’s Door**" on Bob Dylanin säveltämä ja sanoittama kappale, joka kertoo kuolettavasti haavoittuneen sheriffin viimeisistä ajatuksista. Sam Peckinpahin ohjaaman lännenelokuvaa *Pat Garrett ja Billy the Kid* (1973) varten tehty kappale oli menestys.

Laulussa on neljä sointua ja ne tulevat seuraavassa järjestyksessä: G, D, Am7, Am7, G, D, C, C. Soinnut kulkevat samalla tavalla läpi koko kappaleen.

Kappale valittiin vuonna 2004 sijalle 190 *Rolling Stone* -lehden jutussa "kaikkien aikojen 500 parasta laulua".

Cover-versioita
---------------

Coverin kappaleesta omalla sovituksella ovat tehneet ainakin Dave Lindholm, Eric Clapton, Guns N’ Roses, Television, Avril Lavigne, Warren Zevon, The Grateful Dead, Bob Marley, Bryan Ferry, Mark Knopfler, Wyclef Jean, Roger Waters, Givan Tichy, The Sisters of Mercy, Seether, Cold Chisel, U2, Guided by Voices, Daniel Lioneye, Bon Jovi, Randy Crawford, Beau Jocques, Chaozz, Zé Ramalho, Rick Devin ja John Daly.

Suomeksi kappaleen on sanoittanut Pertti Reponen nimellä "Olen jäänyt oven taa". Kappale löytyy Aimo Jaaran sooloalbumilta *Arkinen laulu* (1976).

### Guns N’ Roses -versio


| "Knockin’ on Heaven’s Door"Guns N’ Roses |
| --- |
| Singlen "Knockin’ on Heaven’s Door" kansikuva |
| Singlen tiedot |
|  Albumilta | *Use Your Illusion II* |
|  Julkaistu | toukokuu 1992 |
|  Tuottaja(t) | Mike Clink, Guns N’ Roses |
|  Tyylilaji | rock, hard rock |
|  Levy-yhtiö | Geffen |
| Guns N’ Rosesin muut singlet |
| "Live and Let Die"1992 | "Knockin’ on Heaven’s Door"1992 | "November Rain"1992 |

Myös Guns N’ Rosesin versiosta tuli suosittu ja se löytyy albumeilta *Use Your Illusion II*, *Live Era: ’87-’93* ja *Greatest Hits*. Kappale liittyi alun perin Guns N’ Rosesin esityslistaan, kun laulaja Axl Rose pahoinpideltiin sairaalakuntoon ja kolme päivää sairaalassa vietettyään hän ei saanut Dylanin kappaletta mielestään. Hänen kerrottuaan siitä Slashille tämä sanoi, että kappale soi myös hänen päässään. Kappaletta ei harjoiteltu alun perin ollenkaan, vaan yhtye päätti eräässä konsertissaan esittää sen spontaanisti. Kappale päätyi nykyiseen muotoonsa samaisessa konsertissa, kun Axl häipyi yllättäen lavalta ja Slashin oli kehitettävä nopeasti jotain bluespainotteista kitarasooloa, jotta yleisön mielenkiinto säilyisi.

Myöhemmin vuonna 1987 yhtyeen läheinen ystävä ja roudari Todd Crew menehtyi huumeisiin Slashin hotellihuoneessa ja aina kappaleen alkaessa tai loppuessa joku yhtyeen jäsenistä osoitti kappaleen omistettavan hänen muistolleen. Guns N’ Rosesilla on kappaleesta kaksi sovitusta, toista he käyttivät vain live-esityksissä vuodesta 2002 eteenpäin ja toinen on studioversio.

|  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Guns N’ Roses |
| --- |
|  |
| 
* Axl Rose
* Slash
* Duff McKagan
* Dizzy Reed
* Richard Fortus
* Frank Ferrer
* Melissa Reese

* Entiset jäsenet: Tracii Guns
* Izzy Stradlin
* Ole Beich
* Rob Gardner
* Steven Adler
* Gilby Clarke
* Matt Sorum
* Paul Huge
* Robin Finck
* Tommy Stinson
* Josh Freese
* Chris Pitman
* Bryan Mantia
* Buckethead
* Ron Thal
* DJ Ashba

 |
|  |
| Studioalbumit | 
* *Appetite for Destruction*
* *GN’R Lies*
* *Use Your Illusion I*
* *Use Your Illusion II*
* *The Spaghetti Incident?*
* *Chinese Democracy*

 |
|  |
| Livealbumit | 
* *Live Era ’87–’93*
* *Appetite for Democracy*

 |
|  |
| Kokoelmat | 
* *Use Your Illusion*
* *Greatest Hits*

 |
|  |
| EP:t | 
* *Live ?!\*@ Like a Suicide*
* *Live from the Jungle*
* *The "Civil War" EP*
* *Hard Skool*

 |
|  |
| Videot | 
* *Use Your Illusion World Tour 1992 in Tokyo I*
* *Use Your Illusion World Tour 1992 in Tokyo II*
* *Makin’ F@\*!king Videos*
* *Welcome to the Videos*

 |
|  |
| Konserttikiertueet | 
* *Appetite for Destruction Tour*
* *Use Your Illusion Tour*
* *Chinese Democracy World Tour*
* *Up Close and Personal Tour*
* *Appetite for Democracy Tour*

 |

 |